sukat na ang isang salita niya upang mapasa tatapunan ang isang batang bagong panganak maligtas sa kamatayan ang isang binitay. si huli ay hindi umiimik, ngunit sa ganang kay hermana bali ay waring nabasa sa isang nobena ang hatol: laan siyang samahan sa bahay ng pari ang dalaga. lilimos pa naman siya ng isang kalmen sa halagang isang salapi. datapway umiiling si huli at ayaw pumaroon sa kombento. si hermana bali ay waring nakararamdam sa sanhi ng pag ayaw (si . camorra ay may katawagan ding si kabayo at napakalikot) at pinananahimik siya: wala kang dapat ikatakot! kasama mo ako! aniya hindi mo ba nabasa sa munting aklat na tandang basio na bigay ng kura, na ang mga dalagay dapat pumaroon sa kombento, kahit hindi nalalaman ng mga magulang, upang ipagsabi ang nangyayari sa bahay? ang aklat na iyon ay nalimbag nang may pahintulot ang arsobispo, aba!